Stegobium

Stegobium er en slekt av små biller. Den kan gjøre betydelig skade på lagrede matvarer og materialer.

Utseende 
Små  (2-4 millimeter), nokså brede, sylindriske, brune borebiller. Antennene er brungule, 11-leddete, de tre ytterste leddene er utvidete, nærmest trekantede, ledd 3-8 er ganske små. Hodet er kort og bredt, oftest skjult under pronotum. Pronotum er klokkeformet, fint punktert og hårete. Dekkvingene er jevnbrede, fint og tett hårete med litt utydelige rader av små punktgroper. Beina er brune, nokså korte og spinkle.

Levevis 
Larvene av Stegobium paniceum kan leve på mange ulike typer av tørre varer - ulike lagrede matvarer, krydder og urter, hår, lær, bøker og biologiske preparater. Arten har fått navnet "drugstore beetle" på engelsk fordi den ofte kan finnes på tørkede urter og andre farmasøytiske produkter, også slike som er nokså giftige for mennesker. De får hjelp til å fordøye disse av symbiotiske gjærsopper. Den er kanskje vanligst på kjeks og andre tørre brødvarer. De voksne billene tar ikke næring til seg, men kan gnage gjennom harde materialer som tre, tinn og aluminium. Arten er regnet som et betydelig skadedyr.

Utbredelse 
Slekten er utbredt over hele Jorda, vanligst i varme områder. Den er funnet spredt i Norge

Systematisk inndeling 

 Ordenen biller, Coleoptera
 Underordenen Polyphaga
 Infraordenen Bostrichiformia
 Overfamilien bore- og hettebiller, Bostrichoidea
 Familien tyvbiller og borebiller, Ptinidae Latreille, 1802
 Underfamilien stripeborebiller, Anobiinae Fleming, 1821
 Stammen Stegobiini
 Slekten Stegobium Motschulsky, 1860
 †Stegobium defuncta (Scudder, 1876) - fossil art fra Eocen
 brødbille, Stegobium paniceum (Linnaeus, 1758) - finnes i Norge
 †Stegobium raritanensis Peris et al., 2015 - fossil art fra Kritt

Referanser

Eksterne lenker 
 UK Beetles - Stegobium paniceum 
 

Borebiller
Biller formelt beskrevet i 1860
Dyr formelt beskrevet av Viktor Ivanovich Motschulsky
Skadedyr